CELEX: 32015D0321(01)
Language: el
Date: 2015-03-20 00:00:00
Title: Απόφαση της Επιτροπής, της 20ής Μαρτίου 2015 , σχετικά με τον διορισμό δύο αντιπροσώπων της Επιτροπής και δύο αναπληρωτών αντιπροσώπων στο Διοικητικό Συμβούλιο του Ευρωπαϊκού Οργανισμού Φαρμάκων

21.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/20
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 20ής Μαρτίου 2015
   σχετικά με τον διορισμό δύο αντιπροσώπων της Επιτροπής και δύο αναπληρωτών αντιπροσώπων στο Διοικητικό Συμβούλιο του Ευρωπαϊκού Οργανισμού Φαρμάκων
   (2015/C 95/09)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (1), και ιδίως το άρθρο 65 παράγραφος 3,
   Εκτιμώντας τα ακόλουθα:
   
               (1)
            
            
               Το 2010, με την απόφαση της Επιτροπής, της 14ης Δεκεμβρίου 2010, σχετικά με τον διορισμό δύο αντιπροσώπων της Επιτροπής και δύο αναπληρωτών αντιπροσώπων στο Διοικητικό Συμβούλιο του Ευρωπαϊκού Οργανισμού Φαρμάκων (2), διορίστηκαν δύο αντιπρόσωποι της Επιτροπής και δύο αναπληρωτές αντιπρόσωποι στο Διοικητικό Συμβούλιο του Ευρωπαϊκού Οργανισμού Φαρμάκων (εφεξής «ο Οργανισμός»).
            
         
               (2)
            
            
               Λόγω αλλαγών στο οργανόγραμμα της Επιτροπής, είναι απαραίτητο να εκδοθεί νέα απόφαση, που αντικαθιστά την απόφαση της Επιτροπής της 14ης Δεκεμβρίου 2010 και με την οποία διορίζονται δύο αντιπρόσωποι της Επιτροπής και δύο αναπληρωτές αντιπρόσωποι στο Διοικητικό Συμβούλιο του Ευρωπαϊκού Οργανισμού Φαρμάκων,
            
         ΑΠΟΦΑΣΙΖΕΙ:
   Άρθρο 1
   Οι αντιπρόσωποι της Επιτροπής στο Διοικητικό Συμβούλιο του Ευρωπαϊκού Οργανισμού Φαρμάκων είναι τα πρόσωπα που κατέχουν τις εξής θέσεις και ασκούν τα εξής καθήκοντα:
   
               1)
            
            
               από τη Γενική Διεύθυνση Υγείας και Ασφάλειας των Τροφίμων:
               
                           α)
                        
                        
                           ως μέλος, ο Γενικός Διευθυντής της Γενικής Διεύθυνσης Υγείας και Ασφάλειας των Τροφίμων·
                        
                     
                           β)
                        
                        
                           ως αναπληρωματικό μέλος, ο Διευθυντής της Διεύθυνσης η οποία είναι αρμόδια για τα φάρμακα, εντός του πεδίου των καθηκόντων που έχουν ανατεθεί στην Γενική Διεύθυνση Υγείας και Ασφάλειας των Τροφίμων.
                        
                     
         
               2)
            
            
               από τη Γενική Διεύθυνση εσωτερικής αγοράς, Βιομηχανίας, Επιχειρηματικότητας και ΜΜΕ:
               
                           α)
                        
                        
                           ως μέλος, ο Διευθυντής της Διεύθυνσης η οποία είναι αρμόδια για τα φάρμακα, εντός του πεδίου των καθηκόντων που έχουν ανατεθεί στη Γενική Διεύθυνση εσωτερικής αγοράς, Βιομηχανίας, Επιχειρηματικότητας και ΜΜΕ·
                        
                     
                           β)
                        
                        
                           ως αναπληρωματικό μέλος, ο προϊστάμενος της μονάδας η οποία είναι αρμόδια για τα φάρμακα, εντός του πεδίου των καθηκόντων που έχουν ανατεθεί στη Γενική Διεύθυνση εσωτερικής αγοράς, Βιομηχανίας, Επιχειρηματικότητας και ΜΜΕ·
                        
                     
         Άρθρο 2
   Η παρούσα απόφαση εφαρμόζεται στα πρόσωπα που κατέχουν, έστω και προσωρινά, τις θέσεις που αναφέρονται στο άρθρο 1 κατά την ημερομηνία της έκδοσης της παρούσας απόφασης, ή σε οποιοδήποτε πρόσωπο τα διαδέχεται στις θέσεις αυτές.
   Άρθρο 3
   Ο Γενικός Διευθυντής της Γενικής Διεύθυνσης Υγείας και Ασφάλειας των Τροφίμων και ο Γενικός Διευθυντής της Γενικής Διεύθυνσης εσωτερικής αγοράς, Βιομηχανίας, Επιχειρηματικότητας και ΜΜΕ κοινοποιούν στον πρόεδρο του Διοικητικού Συμβουλίου και στον διευθυντή του Οργανισμού τα ονόματα των προσώπων που κατέχουν τις θέσεις που αναφέρονται στο άρθρο 1, καθώς και τυχόν αλλαγές των προσώπων αυτών.
   Άρθρο 4
   Η απόφαση της Επιτροπής, της 14ης Δεκεμβρίου 2010, σχετικά με τον διορισμό δύο αντιπροσώπων της Επιτροπής και δύο αναπληρωτών αντιπροσώπων στο Διοικητικό Συμβούλιο του Ευρωπαϊκού Οργανισμού Φαρμάκων καταργείται.
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 20 Μαρτίου 2015.
      
         
            Για την Επιτροπή
         
         Vytenis ANDRIUKAITIS
         
            Member of the Commission
         
      
   
   
      (1)  ΕΕ L 136 της 30.4.2004, σ. 1.
   
      (2)  ΕΕ C 340 της 15.12.2010, σ. 17.